
МИНИСТЕРСТВО НА ОБРАЗОВАНИЕТО И НАУКАТА
ОБЩИНА ПЛОВДИВ
РЕГИОНАЛНО УПРАВЛЕНИЕ НА ОБРАЗОВАНИЕТО – ПЛОВДИВ
ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ – ОБЩИНСКИ ДЕТСКИ КОМПЛЕКС – ПЛОВДИВ

Конкурсът е включен в Национален календар за изяви по интереси на децата и учениците за учебната 2025/2026 година и е подаден за включване в Програмата на мерките за закрила на деца с изявени дарби от държавни, общински и частни училища през 2026 година. 
Дата на провеждане:  
I ви неприсъствен /онлайн етап/ - 19.01.2026 г. – 08.02.2026 г. 
II ри присъствен етап – 04.04.2026 г. в Международен панаир Пловдив - Конгресен център, зала “Пловдив”

РЕГЛАМЕНТ:

В Националния конкурс за изпълнители на забавна песен могат да участват деца и младежи до 18 години. 

РАЗДЕЛИ:
 А) Солисти (състезават се в два етапа – онлайн и присъствен, с изключение на  
I ВГ  солисти, които се състезават САМО ОНЛАЙН)
В раздела могат да участват индивидуални изпълнители, разпределени в следните възрастови групи:
І група – предучилищен етап – до I клас 
ІІ група – начален етап – от I до IV клас вкл.
ІІІ група – прогимназиален етап – от V до VII клас вкл.
ІV група – гимназиален етап – от VIII до XII клас вкл.

Б) Вокални ансамбли (състезават се САМО ОНЛАЙН)
В раздела могат да участват вокални ансамбли (дуети, триа, квартети, квинтети, вокални групи с по-голям брой участници) в следните възрастови групи:
І група – предучилищен етап – до I клас 
ІІ група – начален етап – от I до IV клас вкл.
ІІІ група – прогимназиален етап – от V до VII клас вкл.
ІV група – гимназиален етап – от VIII до XII клас вкл.
Забележки: 
Възрастта при вокалните ансамбли се определя от най - възрастния участник. 
При допуснатите до присъствен кръг солисти навършените години /до деня на регистрацията/ се удостоверяват с документ. 
Всеки вокален педагог/вокална школа може да представи не повече от трима индивидуални участници във всяка възрастова група. 
В случай на подаден голям брой заявки в раздел вокални ансамбли, участниците ще бъдат разделени в две категории: камерни състави и големи формации. 
Формулярът за заявка за участие и декларацията по ЗЗЛД ще бъдат публикувани на 19.01.26 г. на интернет страницата на ЦПЛР – ОДК – Пловдив и във Фейсбук страницата на конкурса. Заявката за участие представлява Гугъл формуляр, в който се поместват линковете на видеата на двете песни и Декларация по ЗЗЛД.

I ЕТАП (онлайн): 

Участниците представят 2 любителски видеоклипа (заснети специално за конкурса - в домашни условия или в репетиционна зала) с обща продължителност до 8 минути. Едната песен задължително е българска, а другата по избор. 
Видеото трябва да е без микрофон, хоризонтално, без монтаж и накъсвания на звук/картина. В началото на видеото всеки участник, трябва да се представи и да уточни, че клипът е заснет за Национален конкурс - Пловдив. Видеата се приемат заедно със заявката за участие - Гугъл формуляр, чрез линк в YouTube (видеото трябва да е с видимост “Скрит/Unlisted”)
Видеоклипове от концерти, участия и други конкурси не се допускат!
Заявки за участие за I етап, декларация по ЗЗЛД и видеоклипове се приемат в периода 19.01.2026г. - 08.02.2026 г. до 20.00 часа 
Прослушване и оценяване на записите: 16.02.26 – 08.03.2026 г.
Обявяване на резултатите и допуснатите до II етап солисти  - 16.03.2026 г. на сайта на ЦПЛР – ОДК – Пловдив и във Фейсбук страницата на конкурса. 
Класацията на вокални ансамбли и солисти от I ВГ се обявява след присъствения етап на конкурса на сайта на ЦПЛР - ОДК Пловдив и във Фейсбук страницата на конкурса.

II ЕТАП (присъствен): 

След онлайн селекцията право на участие имат солистите, класирани на първите 15 места във Втора, Трета и Четвърта възрастова група. Обявяват се и до три резерви. При отказ за участие в присъствен етап, се явява следващият в класацията по точки. 
В присъствения етап участниците изпълняват заявените песни от неприсъствен етап. 
Потвърждение за участие във II ри присъствен етап и инструменталните съпроводи на заявените песни в mp3 или wav формат се приемат от 16.03.26 до 22.03.26 г. вкл. на e-mail: nk.plovdiv@odk-plovdiv.com 
Начин на именуване на файловете: ime_familiq_grupa_ime na pesen
Класирането във втори етап не се влияе от резултатите на изпълнителите в първи етап. 

Забележки: 
До Втори етап на конкурса не се допускат участници, които не са изпратили предварително и в срок инструментални съпроводи. 
Инструменталите на двете песни трябва да са с обща продължителност до 8 минути, надвишаване във времетраенето не се допуска.  

ЖУРИ:
Журито се състои от изявени пловдивски творци – педагози, музиканти, актьори, хореографи и др.
Оценките на журито са окончателни и не подлежат на оспорване.

КРИТЕРИИ ЗА ОЦЕНКА:
Технически критерии: гласови възможности, точност при интониране, ритмичност,  избор на репертоар.
Музикални и художествени критерии: динамика, фразиране, артикулация и дикция.
Сценична реализация: интерпретация и стил, артистичност и цялостно художествено въздействие. 

НАГРАДИ: 
· Първо, второ и трето място; 
· Дипломи за поощрение; 
· Награди, дипломи и грамоти от НДД София;
· Предметни и специални награди; 
· Награди от членовете на журито; 
· Награда за най - малък участник; 
· Награда на ЦПЛР - ОДК Пловдив. 

БЕЛЕЖКИ: 

Конкурсът е без такса за участие. 
Организаторите осигуряват професионално озвучаване.
Разходите (пътни, храна, нощувка) са за сметка на участниците.
Организаторите не носят отговорност за злополуки на участниците и придружаващите ги лица, както и за откраднати и загубени вещи.
С подаването на заявка участниците се съгласяват с условията на настоящия регламент.

За контакти:
e -mail: nk.plovdiv@odk-plovdiv.com 


